da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da en da da da da da da da da da da da fr nb es es es en da da ca nb nb da da da da da da da nb en da da en da en da en
Oplægsholdere på klimatopmøde: Erkend at den grønne omstilling koster penge - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside KLIMA Oplægsholdere på klimatopmøde: Erkend at den grønne omstilling koster penge
Oplægsholdere på klimatopmøde: Erkend at den grønne omstilling koster penge
Lars Fruergaard Jørgensen, adm. direktør i Novo Nordisk, er formand for regeringens klimapartnerskab for life science- og biotekbranchen. Foto: News Øresund
Mens life science-industrien støtter den politiske ambition om 70 procent CO2-reduktion, opfordrede flere interessenter fra branchen på et klimatopmøde onsdag på Christiansborg samtidig til, at politikerne taler mere om de svære valg ved den grønne omstilling.
– Virkeligheden melder sig, lød det fra Connie Hedegaard, der er formand i den grønne tænketank Concito med henvisning til, hvorfor det netop er nu, at klimadagsordenen tager opmærksomheden på verdensplan.
Men øjenåbneren bør også for alvor få danske politikere til at forholde sig til, at den grønne omstilling bliver dyr.
– Jeg mener, at det er helt vanvittigt, at politikerne står og siger til den danske befolkning, at den grønne omstilling hverken må koste erhvervslivet eller borgerne noget. Den må ikke koste nogen noget. Men folk er jo ikke idioter, sagde den tidligere klimaminister for Det Konservative Folkeparti fra talerstolen.
Udmeldingen fik opbakning fra blandt andre Novo Nordisks administrerende direktør, Lars Fruergaard Jørgensen, der er formand for et af regeringens 13 såkaldte klimapartnerskaber. Fruergaard er overbevist om, at målet om 70 procent kan nås inden 2030, men fremhævede det paradoksale i, at regelværk fx hæmmer store mængder overskudsvarme fra fabriksanlægget i Kalundborg i at blive genbrugt.
Mens Novo Nordisk i april meddelte, at de når 2020-målet om udelukkende at bruge elektricitet fra vedvarende energikilder på alle selskabets fabrikker, så slog Fruergaard på, at de som branche har en stor opgave foran sig i forhold til at sætte krav til de mange underleverandører og dermed påvirke forsyningskæden i en mere grøn retning – ikke bare i Danmark, men også i udlandet.
Netop grønne krav til underleverandører kan give stor ”impact”, betonede erhvervsminister Simon Kollerup (S) også. Pia Olsen Dyhr (SF) sagde, at life science-branchen har en nøglerolle i den grønne omstilling, hvilket for nylig blev understøttet i en britisk opgørelse, hvor Chr. Hansen, Novozymes og Novo Nordisk rangerer blandt de 100 mest bæredygtige virksomheder i verden.
Bedre genanvendelse af plastik inden for medicinsk udstyr, en mere klimavenlig indkøbspolitik i det offentlige, en mere fokuseret erhvervsfremmeindsats og en mindre aktieindkomstbeskatning var også redskaber, der blev diskuteret for at fremme grøn innovation.
Klimatopmødet for life science-industrien var arrangeret af Lægemiddelindustriforeningen (Lif) og Medicoindustrien. Den 16. marts 2020 kommer life science-branchen og de andre nøgleindustrier med deres forslag til 70 procent-målsætningen. (News Øresund – Kristoffer Dahl)
Tidligere artikelSwedbank udskifter halvdelen af bestyrelsen efter hvidvaskningsskandale
Næste artikelECB’s tegnede kapital forbliver uændret, efter at Bank of England forlader Det Europæiske System af Centralbanker
RELATEREDE ARTIKLERMERE FRA FORFATTEREN
EU’s digitale markeds- og tjenestesakter forklaret
Hvordan tackler EU kønsbaseret vold?
Region Sjælland er klar til at ansætte 200 ukrainske flygtninge
Færre danskere bor i Skåne – men flere svenskere i Østdanmark
To nye stoppesteder for havnebusserne i København
Sverige sender våben til en krigszone for første gang i 83 år
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...